als_Latn dik_Latn sag_Latn
aSport – Festa olimpike e delegacionit shqiptar në Lojërat Mesdhetare “Mersin 2013” është prishur krejt papritur dje në mbrëmje kur është mësuar lajmi se peshëngritësi Briken Calja ka rezultuar pozitiv në një kontroll antidoping të kryer pas garës.
Lajmi fillimisht është bërë publik nga disa media sportive turke dhe më pas atë e kanë konfirmuar në orët e vona të mbrëmjes edhe përfaqësues të delegacionit tonë në Mesdhetare. Shtangisti i peshës 69kg fitoi dy medalje bronzi në këtë turne, në shkëputje dhe shtytje, por duket se festa për këto dy medalje dhe këtë triumf do të mbyllet shumë shpejt. Një lajm
i papritur për një nga sportistët model, që gjithnjë është dalluar për korrektësi dhe që në fakt i ka befasuar të gjithë në Turqi shkruan Sportekspres.
Mësohet se pas garës, shtangisti kampion, Calja i është nënshtruar një testi antidoping rutinë dhe dje pasdite kanë ardhur përgjigjet e analizave, që e kanë nxjerrë peshëngritësin shqiptar pozitiv. Briken Calja ka mbërritur dy ditë më parë në Shqipëri dhe sot në ballafaqimin që do të bëhet me Komisionin e Dëgjimit do të shkojnë në vend të tij përfaqësues të delegacionit shqiptar. Sipas përgjigjes së testit
të analizave të kryera, Calja ka dalë pozitiv me disa mbeturina të hormoneve mashkullore, ndërkohë që më kryesori është “androsterone”. Lajmi ka befasuar edhe vetë peshëngritësin, që pret informacione të tjera sot nga Turqia, pasi është shprehur se nuk ka përdorur kurrë substanca të ndaluara dhe se është gati ta provojë atë. Gjithsesi, lajmi i pozitivitetit të peshëngritësit Briken Calja është vërtet si një “rrufe në qiell të hapur”, pasi prish shumë imazhin e sportit shqiptar dhe shtangës në veçanti.
Shqipëria rrezikon të humbasë dy medaljet në këtë turne dhe Calja të pezullohet deri në 2 vjet. Sporti i peshëngitjes u godit shumë nga raste të tilla një vit më parë, ku 4 sportistë dolën pozitiv, çka solli gjobën 50 mijë dollarë nga Federata Ndërkombëtare dhe pezullimin 1-mujor nga aktivitetet.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn